
BILJEŠKE
UZ FINANCIJSKE IZVJEŠTAJE ZA 2019. GODINU



Zakonom o izvršenju Državnog proračuna Republike Hrvatske za 2019. godinu (Narodne novine, br. 113/18 i 111/19) i Pravilnikom o financijskom izvještavanju u proračunskom računovodstvu (Narodne novine, br. 3/15, 93/15, 135/15, 2/17, 28/17 i 112/18) (dalje: Pravilnik) propisan je oblik i sadržaj financijskih izvještaja, razdoblja za koja se sastavljaju te obveza i rokovi njihova podnošenja.

REGOS kao proračunski korisnik državnog proračuna, godišnje financijske izvještaje sastavlja i predaje na slijedećim obrascima:
	- Bilanca (BIL),
	- Izvještaj o prihodima i rashodima, primicima i izdacima (PR-RAS),
	- Izvještaj o promjenama u vrijednosti i obujmu imovine i obveza (P-VRIO),
	- Izvještaj o rashodima po funkcijskoj klasifikaciji (RAS-funkcijski),
	- Izvještaj o obvezama (Obveze) i
	- Bilješke uz financijske izvještaje.

Financijski izvještaji REGOS-a za 2019. godinu sastavljeni su na službenim obrascima Ministarstva financija, u kojima su ugrađene kontrole popunjenosti i ispravnosti pojedinih obrazaca te kontrole između obrazaca. U obrascima koji su sastavni dio Financijskih izvještaja REGOS-a za 2019. godinu sve obvezne kontrole su zadovoljene.

U nastavku se daje pregled osnovnih financijskih pokazatelja iz Financijskih izvještaja REGOS-a za 2019. godinu: 

BILANCA (BIL)

1. AOP 001 – Imovina na dan 31.prosinca 2019. godine iznosi 118.619.196 kn i veća je za 18,4% u odnosu na stanje na dan 1. siječnja 2019. godine.

Vrijednost nefinancijske imovine (AOP 002) iznosi 4.787.790 kn i veća je za 50,7% u odnosu na početno stanje. Povećanje nefinancijske imovine u 2019. godini odnosi se na nabavu neproizvedene i proizvedene dugotrajne imovine.



Financijska imovina (AOP 063) iznosi 113.831.406 kn i veća je za 17,3% u odnosu na stanje 1. siječnja 2019. godine. Povećanje financijske imovine odnosi se na povećanje potraživanja za prihode poslovanja ostvarene naplatom propisane naknade obveznim mirovinskim društvima za vođenje jedinstvenog računovodstva osobnih računa u 2019. godini. 

2. AOP 140 – Potraživanja za prihode poslovanja u iznosu 109.594.827 kn predstavljaju vrijednosno najznačajniju stavku financijske imovine, a odnose se na:
	
· potraživanja za prihode po posebnim propisima u iznosu 6.173.112 kn, koja se odnose na potraživanja od obveznih mirovinskih društava za vođenje jedinstvenog računovodstva osobnih računa u prosincu 2019. godine,
· potraživanja za vlastite prihode u prosincu 2019. godine u iznosu 680 kn,
· potraživanja za namjenske prihode iz proračuna u iznosu od 103.421.035, koja se odnose na prihode ostvarene naplatom propisane naknade obveznim mirovinskim
društvima za vođenje jedinstvenog računovodstva osobnih računa u iznosu
103.349.035 kn i na potraživanja za prihode po osnovu jamstava uplaćenih u proračun u iznosu 72.000 kn.

	
3. AOP 162 – Obveze i vlastiti izvori na dan 31. prosinca 2019. godine iznose 118.619.195 kn i veći su za 18,4% u odnosu na stanje na dan 1. siječnja 2019. godine.

Obveze (AOP 163) iznose 4.447.030 kn, a odnose se na:
· obveze za zaposlene u iznosu 655.737 kn (plaća za prosinac 2019. isplaćena u siječnju 2020. godine),
· obveze za materijalne rashode u iznosu 3.538.895 kn (za prosinac 2019. plaćeni u siječnju 2020. godine), 
· ostale tekuće obveze u iznosu 252.398 kn odnose se na obvezu uplate u proračun naknada od strane mirovinskih društava za korištenje podataka o učlanjenju, isčlanjenju, uplatama i isplatama u obvezni mirovinski fond, obveza za primljena jamstva, obveze za povrat u proračun refundacija od HZZO.


4. AOP 244 – Izvanbilančni zapisi

Prema odredbama Pravilnika i naputku Ministarstva financija o evidentiranju potencijalnih obveza po sudskim sporovima, REGOS vodi izvanbilančnu evidenciju Glavne knjige o sudskim sporovima u tijeku. Na dan 31. prosinca 2019. godine evidentiran je jedan sudski spor u tijeku s potencijalnom obvezom u vrijednosti 30.000 kn (AOP 245), bez sudskih troškova i kamata, a odnosi se na parnični postupak koji je pokrenuo zaposlenik REGOS-a u 2017. godini.










IZVJEŠTAJ O PRIHODIMA I RASHODIMA, PRIMICIMA I IZDACIMA (PR-RAS)
1.   AOP 001 – Ukupni prihodi poslovanja ostvareni su u iznosu 71.984.778 kn i veći su od ostvarenih u prethodnom razdoblju za 11,6%, zbog propisane naknade obveznim mirovinskim društvima

Prihodi poslovanja ostvareni su iz slijedećih izvora financiranja:

· izvor 31 – vlastiti prihodi u iznosu 8.160 kn (AOP 123),
· izvor 43 – prihodi po posebnim propisima u iznosu 69.828.645 kn (AOP 111) i 
· izvor 51 – prihodi od pomoći EU i tekuće pomoći od institucija i tijela EU u iznosu 2.147.973 kn (AOP 049).

2.   AOP 148 - Rashodi poslovanja ostvareni su u iznosu 53.445.091 kn i veći su od ostvarenih u prethodnom razdoblju za 7,6%, zbog realizacije i produkcije projekta EESSI, edukacije zaposlenika i zapošljavanja novih djelatnika.

Rashodi poslovanja sastoje se od rashoda za zaposlene (AOP 149) u iznosu 7.284.092 kn, materijalnih rashoda (AOP 160) u iznosu 46.158.599 kn i financijskih rashoda (AOP 193) u iznosu 2.400 kn. 
Najznačajniji materijalni rashodi u iznosu 41.284.441 kn su rashodi za ostale usluge (AOP 183), a odnose se na rashode za outsourcing usluge koje za REGOS obavljaju FINA i Apis IT d.o.o.

3.   AOP 341 – Rashodi za nabavu nefinancijske imovine ostvareni su u iznosu 2.837.119 kn i 
odnosi se na nabavu dugotrajne materijalne i nematerijalne imovine.
 
4.  AOP 631 – Višak prihoda i primitaka u iznosu 15.702.568 kn predstavlja razliku ukupnih prihoda i primitaka (AOP 629) u odnosu na ukupne rashode i izdatke (AOP 630). 

Prema razredima ekonomske klasifikacije računa prihodi i primici te rashodi i izdaci ostvareni su kako slijedi:

Prihodi i primici

	Skupina
	Naziv
	Ostvareno u 2018. godini
	Ostvareno u 2019. godini
	Index (4/3)

	1
	2
	3
	4
	5

	67
	Prihodi iz nadležnog proračuna
	7.617.464
	0
	0,00

	65
	Prihodi po posebnim propisima
	56.476.510
	69.828.645
	123,64

	66
	Vlastiti prihodi
	8.160
	8.160
	100,00

	63
	Prihodi od EU, tekuće pomoći od institucija i tijela EU
	377.296
	2.147.973
	569,31



Rashodi i izdaci

	Skupina
	Naziv
	Ostvareno u 2018. godini
	Ostvareno u 2019. godini
	Index (4/3)

	1
	2
	3
	4
	5

	31
	Rashodi za zaposlene
	5.932.881
	7.284.092
	122,77

	32
	Materijalni rashodi
	43.729.033
	46.158.599
	105,56

	34
	Financijski rashodi
	2.087
	2.400
	115,00

	41
	Rashodi za nabavu ne proizvedene dugotrajne imovine
	7.813
	598.543
	7.660,86

	42
	Rashodi za nabavu proizvedene dugotrajne imovine
	262.716
	2.238.576
	852,09

PROMJENE U VRIJEDNOSTI IMOVINE I OBVEZA (P-VRIO)

U izvještajnom razdoblju promjene u vrijednosti i obujmu imovine i obveza odnose se na smanjenje proizvedene dugotrajne imovine (AOP 005) u iznosu 3.448 kn, koje je nastalo zbog otpisa neupotrebljive i dotrajale opreme na prijedlog povjerenstva za popis imovine, obveza i vlastitih izvora.

IZVJEŠTAJ O OBVEZMAMA (OBVEZE)

1. AOP 001 – Stanje obveza na početku izvještajnog razdoblja iznosi 4.536.223 kn, a odnosi se na nepodmirene obveze za plaću i materijalne rashode za prosinac 2018. godine u iznosu od 4.047.432 kn i obveze za predujmove, depozite, primljene jamstva i ostale nespomenute obveze u iznosu 488.791 kn.   

2. AOP 036 – Stanje obveza na kraju izvještajnog razdoblja iznosi 4.447.030 kn, a odnose se na obveze za plaću i materijalne rashode za prosinac 2019. godine s dospijećem do kraja siječnja 2020. godine u iznosu 4.194.632 kn i obveze uplate u proračun naknada od strane mirovinskih društava za korištenje podataka o učlanjenju, isčlanjenju, uplatama i isplatama u obvezni mirovinski fond, obveza za primljena jamstva, obveze za povrat u proračun refundacija od HZZO u iznosu 252.398 kn.   

IZVJEŠTAJ O RASHODIMA PREMA FUNKCIJSKOJ KLASIFIKACIJI 
(RAS-funkcijski)

U izvještajnom razdoblju rashodi prema funkcijskoj klasifikaciji (AOP 136), brojčane oznake 109 – aktivnosti socijalne zaštite koje nisu drugdje svrstane, iskazani su u iznosu 56.282.210 kn, a razvrstavaju se prema namjeni na rashode poslovanja razreda 3 u iznosu 53.445.091 kn i na rashode za nabavu nefinancijske imovine razreda 4 u iznosu 2.837.119 kn.



U Zagrebu, 23. siječnja 2020.		
	
Izradili:

Marija Cvrlje
pomoćnica ravnateljice Sektora administrativne podrške


Zvonko Meštrović
rukovoditelj Službe financija 



    RAVNATELJICA
         Iskra Primorac	                                                 

